U-I-64/11
Natisni
Opravilna št.:
U-I-64/11
Datum odločitve:
15. 6. 2012
ECLI:
ECLI:SI:USRS:2012:U.I.64.11
Akt:
Zakon o pravniškem državnem izpitu (Uradni list RS, št. 83/03 – uradno prečiščeno besedilo in 111/07) (ZPDI), 15. čl.
Izrek:
Pobuda za začetek postopka za oceno ustavnosti 15. člena Zakona o pravniškem državnem izpitu (Uradni list RS, št. 83/03 – uradno prečiščeno besedilo in 111/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Primož Krašna, Hoče
Datum vloge:
25. 3. 2011
Vrsta odločitve:
sklep
Vrsta rešitve:
zavrženje
Dokument:
US29785
Dokument v PDF obliki:
U-I-64-11.pdf
146 KB
Prenesite datoteko
U-I-64/11-8
15. 6. 2012
SKLEP
Ustavno sodišče je v postopku za preizkus pobude Primoža Krašne, Hoče, na seji 15. junija 2012
sklenilo:
Pobuda za začetek postopka za oceno ustavnosti 15. člena Zakona o pravniškem državnem izpitu (Uradni list RS, št. 83/03 – uradno prečiščeno besedilo in 111/07) se zavrže.
Obrazložitev
1. Pobudnik izpodbija 15. člen Zakona o pravniškem državnem izpitu, ki določa oblike izbirnega usposabljanja, ki se priznajo kot pripravništvo za opravljanje pravniškega državnega izpita. Zatrjuje njegovo neskladje s 14., 15., 22., 49. in 74. členom Ustave, ker med temi oblikami ne določa tudi usposabljanja pri podjetniku posamezniku. Pravni interes utemeljuje z navedbo, da mu je minister za pravosodje na podlagi izpodbijane določbe z odločbo zavrnil pristop k pravniškemu državnemu izpitu.
2. Pobudo za začetek postopka za oceno ustavnosti lahko da, kdor izkaže pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnik sicer prilaga kopijo odločbe ministra za pravosodje, vendar zoper njo ni izčrpal pravnih sredstev in tudi ni vložil ustavne pritožbe. Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik